text: À son chevet avoit pendues
   Espées, guisarmes, maçues,
   Misericordes et fauchons,
   Et bracheus et bouclers roöns,
   Et une targe navaroise,
   Et une grant mache turcoise ;
   Et si avoit pendu encor
   Une arbaleste fait de cor,
   PageV01P093
   Et un cueure plain de quarriaus :
   En travers parmi ses mustiaus,
   I ut un grant hace danoise.
   N'ot pas talent de faire noise
   Cléomadès, ains s'avisa
   Que il pas ne l'esveillera ;
   En coste lui, moult belement,
   Passa outre tout coiëment.
  